CHOW จ่อเซ็นโรงไฟฟ้าพลังงานแสงอาทิตย์ในฟิลิปปินส์ ขนาด 25MW
CHOW: จ่อเซ็นโรงไฟฟ้าพลังงานแสงอาทิตย์ในฟิลิปปินส์ กำลังการผลิตราว 25MW คาดประกาศภายในเดือนนี้
17 ก.ย. 2558

ผู้สื่อข่าวรายงานว่า ได้เกิดกระแสข่าวว่า บริษัท เชาว์ สตีล อินดัสทรี้ จำกัด (มหาชน) หรือ CHOW กำลังอยู่ระหว่างเตรียมการเซ็นสัญญาบันทึกข้อตกลงเบื้องต้น (MOU) เพื่อลงทุนโครงการโรงไฟฟ้าพลังงานแสงอาทิตย์ในประเทศฟิลิปปินส์ ซึ่งมีกำลังการผลิตประมาณ 25 เมกะวัตต์ โดยคาดว่าจะมีการประกาศอย่างเป็นทางการในเดือนก.ย.นี้
อนึ่งก่อนหน้านี้ ที่ประชุมคณะกรรมการบริษัทเมื่อวันที่ 9 มิ.ย.58 มีมติอนุมัติให้ บริษัท เชาว์ อินเตอร์เนชั่นแนล จำกัด (CI) ซึ่งเป็นบริษัทย่อยลงทุนในโครงการโรงไฟฟ้าพลังงานแสงอาทิตย์ในประเทศฟิลิปปินส์มีขนาดโครงการประมาณ 25 เมกะวัตต์ คิดเป็นมูลค่าโครงการไม่เกิน 1,500 ล้านบาท และอนุมัติแต่งตั้ง บริษัท พรีเมียร์ โซลูชั่น จำกัด (PSCL) ซึ่งเป็นบริษัทย่อยเป็นผู้พัฒนาโครงการโรงไฟฟ้าพลังงานแสงอาทิตย์ดังกล่าวให้แก่ CI
ขณะที่ราคาหุ้น CHOW ณ เวลา 11.34 น. ราคาอยู่ที่ 6.45 บาท ปรับตัวขึ้น 0.15 บาท หรือ 2.38% สูงสุดที่ 6.50 บาท ต่ำสุดที่ 6.45 บาท มูลค่าซื้อขายที่ 7.35 ล้านบาท